Margrete

Margrete eller Margrethe er en norsk form av det latinske kvinnenavnet Margarita, via gresk dannet av et persisk ord som betyr «perle». Navnet finnes i mange ulike former, både internasjonalt og i norsk navnetradisjon. Grunnen til den store utbredelsen er at den hellige Margareta av Antiokia (ca. 275–290) ble en høyt verdsatt skytshelgen, særlig for kvinner.

Flere kirker i Norge har vært viet til den hellige Margareta. Ruinene av Margaretakirken fra 1200-tallet i Maridalen har gitt navn til dalen. På Sunnmøre ligger ruinene av Margaretakirken (Borgund). Bergen hadde i middelalderen en trekirke på Nordnes viet til Margareta. På Hammersborg i Oslo ble Svenska Margaretakyrkan oppført i 1925. I Torpo stavkirke ble det i middelalderen bygget en baldakin i form av et tønnehvelv over lektoriet i skipet. Det er rikt bemalt med bilder. Under den tronende Kristus omgitt av evangelistsymbolene og apostlene, har friser i to høyder fremstillinger av Den hellige Margaretas martyrium. 
Formen Margrethe er et svært vanlig navn på Grønland, men er ellers nokså lite utbredt. Andre svært vanlige former av navnet er norske Marit, engelske Margaret og Marjorie, polske Małgorzata, spanske Margarita, ungarske Margit og franske Marguerite og Margot.

Etymologi
Margrete og Margrethe er norske former av det latinske kvinnenavnet Margarita, fra  gresk margarites som betyr «perle» og egentlig var et lånord fra gammelpersisk, *margārīta- (sammenlign moderne persisk morvārīd).

Navnet har svært mange varianter, bare i Norge finnes det over 100:
Daisy, 	Erita, 	Ghita, 	Gredel, 	Greta, 	Gretar, 	Gretchen, 	Grete, 	Gretel, 	Gretha, 	Grethe, 	Grethel, 	Grietje, 	Grith, 	Kreetta, 	Madge, 	Magali, 	Magaly, 	Magan, 	Magel, 	Magga, 	Maggi, 	Maggie, 	Magrete, 	Magrethe, 	Magrit, 	Magritt, 	Maija, 	Majorie, 	Majt, 	Małgorzata, 	Maret, 	Marga, 	Margaret, 	Margarete, 	Margareth, 	Margaretha, 	Margarethe, 	Margarida, 	Margarita, 	Marge, 	Margery, 	Margherita, 	Margido, 	Margit, 	Margita, 	Margith, 	Margitt, 	Margitta, 	Margodt, 	Margot, 	Margoth, 	Margret, 	Margreta, 	Magrete, 	Margreth, 	Margretha, 	Margrethe, 	Margrit, 	Margrith, 	Margritt, 	Marguerite, 	Margy, 	Marharyta, 	Marhata, 	Marit, 	Marita, 	Marite, 	Marites, 	Maritess, 	Marith, 	Maritha, 	Maritta, 	Maritza, 	Marjorie, 	Marjory, 	Marjut, 	Marketa, 	Markéta, 	Marketta, 	Markha, 	Marte, 	Marthe, 	Mata, 	Megan, 	Meghan, 	Merete, 	Merethe, 	Merit, 	Merita, 	Meta, 	Metta, 	Mette, 	Mossa, 	Mosse, 	Märta, 	Märtha, 	Peggy, 	Pergot, 	Reeta, 	Reetta, 	Riitta, 	Rita, 	Ritha, 	Ritika, 	Ritt, 	Ritta, 	Katya, 	Kaya, 	Ket, 	Keth, 	Kethlin, 	Ketty, 	Kine, 	Kit, 	Kith, 	Kitt, 	Kitti, 	Kitty, 	Käte, 	Käthe, 	Riina, 	Thrine, 	Trina, 	Trine.

Utbredelse
Margret var, sammen med andre former av navnet, det vanligste kvinnenavnet i Tyskland i senmiddelalderen.

I England var Margaret og delvis Marjorie svært vanlige navn fra 1300-tallet til første halvdel av 1900-tallet. Den eldre formen Margery var også mye brukt fra 1500- til 1700-tallet.

Navnet er ikke kjent brukt i runeinnskrifter fra vikingtiden, så det var neppe veldig mye brukt i Norden på den tiden. Margreta var et vanlig navn i Norge i middelalderen. Over 110 forskjellige personer med navnet er nevnt i Regesta Norvegica. Formen Margret var også mye brukt.Regesta NorvegicaMargrette, Margrete, Margreth og Meregrett var vanlige kvinnenavn i Norge på 1500-tallet. Til sammen er det er 31 personer med disse navnene nevnt i Norske Lensrekneskapsbøker 1548-1567. Margrethe var et populært navn på jentebarn i Norge på 1700-tallet og første halvdel av 1800-tallet.

I Danmark var Margrethe et svært populært navn på jentebarn født i første halvdel av 1900-tallet.

I Sverige var Margrethe mest brukt på slutten av 1800-tallet og igjen i 1920-årene.

Margrete har minnedag 20. juli i Den katolske kirke og har vært feiret på denne dagen i hele den vestlige verden. Dette var også hennes minnedag på norske primstaver, under navnet «Mari Vassause». Hennes minnedag i Den ortodokse kirke er 13. eller 17. juli, og 13. juli er også hennes navnedag i Danmark. Den moderne norske navnedag 25. oktober følger ikke kirkelig tradisjon.

Margaret var et populært navn i USA fram til midten av 1900-tallet.

Margrete er i dag et lite utbredt navn. Formen Margrethe er et svært vanlig navn på Grønland, men navnet er ellers nokså lite utbredt. I Norge er den avledede formen Marit svært vanlig. Den engelske formen Margaret er svært vanlig blant annet i Irland og USA. Den polske formen Małgorzata er svært vanlig i Polen. Den spanske formen Margarita er svært vanlig blant annet i Mexico og Chile. Margit er svært vanlig i Ungarn. Andre utbredte former av navnet er Marguerite, Marjorie og Margot.

|}

Kjente personer med navnet
 Margrete I (1353–1412), dansk dronning av Norge, Danmark og Sverige, kjent som Margrete Valdemarsdatter
 Margrethe Munthe  (1860–1931), norsk forfatter og dikter av barnesanger
 Margrethe II av Danmark (født 1940), dansk dronning
 Margrete Auken (født 1945), dansk politiker
 Margrethe Vestager (født 1968), dansk politiker

Referanser

 Eksterne lenker 


Kategori:Kvinnenavn